Pozývame Vás na intenzívny interdisciplinárny vzdelávací kurz s názvom “ZELENÉ ZÁSAHY A INOVÁCIE“, ktorý sa uskutoční v týždni od **05.-09. júna 2023 od 8.30 – 18:00** v priestoroch Ústavu krajinnej architektúry, FZKI SPU v Nitre na Tulipánovej 7, 949 76 Nitra. Kurz je jednou z aktivít stratégie “Race to Zero“. Výsledkom takýchto aktivít je zvýšenie povedomia o zelených inováciách na univerzite, ktoré napĺňajú ciele v rámci hodnotenia GreenMetric. Počas celého týždňa sa budeme súbežne venovať štyrom nosným témam (Setting and Infrastructure, Energy and Climate Change, Water, Education), ktoré sú súčasťou tohto hodnotenia. Na tieto témy budeme hľadať experimentálne riešenia (prototypy) v rámci konkrétnych zadaní. Zadania sú v rámci kurzu viazané na modelové územie areálu Slovenskej poľnohospodárskej univerzity v Nitre so zreteľom na ich replikáciu.

Zadania sú nasledovné:

* Interiérová a exteriérová biofília
* Inovatívne prototypy zelených konštrukcií
* Vodozádržné opatrenia
* Revitalizácia uličného priestoru
* Prienik zelene exteriér/interiér - átrium

Kurz bude prebiehať formou súťaže, kde spolu rozdelíme finančné odmeny pre 10 najlepších tímov. O poradí tímov rozhodne odborná porota zostavená z lektorov kurzu. Ceny budú rozdelené podľa nasledujúceho vzorca:

1. miesto – hlavná finančná odmena

2. miesto – hlavná finančná odmena

3. miesto – hlavná finančná odmena

4-10. miesto – finančné odmeny

Kurz je určený pre odbornú verejnosť a študentov krajinnej architektúry, architektúry, urbanizmu a dizajnu. Prihlasovať sa môžete ako tím aj ako jednotlivci. Odborné vedenie zabezpečia lektori Ústavu krajinnej architektúry FZKI, SPU v Nitre, Mgr. art. Soňa Bellérová, doc. Ing. Attila Tóth, PhD., Ing. Miroslav Čibik, PhD. a Ing. Marek Hus, PhD. Kurzu sa zúčastnia aj externí odborní lektori, ktorých budeme postupne predstavovať v udalosti. Súčasťou kurzu bude aj séria večerných prednášok, ktoré budú sprístupnené aj verejnosti.

Prihlasovať sa môžete u uvedených lektorov, alebo na emailovú adresu kzka.diplom@gmail.com